林銘鼎

林銘鼎（），字玉鉉，號自名，福建興化府莆田縣人錢海岳《南明史·卷四十三·列傳第十九》：林銘鼎，字玉鉉，莆田人。尚書堯俞子。萬曆三十八年進士。歷高郵知州、揚州知府、濟南副使，調嘉湖、蒼梧，遷上荊南參政，陞浙江右布政使。，明朝、南明政治人物。

 生平 
萬曆三十七年（1609年）己酉科福建鄉試舉人，三十八年（1610年）庚戌科二甲第十名進士。授高郵州知州，升工部郎中，四十七年（1619年）八月出為萊州府知府《明神宗顯皇帝實錄卷之五百八十五》：萬曆四十七年八月，升工部郎中林銘鼎知山東萊州府。，天啓四年（1624年）調揚州府知府，五年（1625年）五月升山東按察司副使、分巡濟南《明熹宗悊皇帝實錄卷之五十九》：天啓五年五月，升江西布政使司右參議丘懋煒為廣東按察司副使、分守海北道，揚州府知府林銘鼎為山東按察司副使、分巡濟南道。，十月調浙江按察司副使、分巡嘉湖《明熹宗悊皇帝實錄卷之六十四》：天啓五年十月，調山東按察司副使林銘鼎為浙江嘉湖道副使。，六年（1626年）丁父憂。服闋，崇禎二年（1629年）起為廣西按察司副使、分巡蒼梧，五年（1632年）正月升湖廣布政使司參政、分巡上荊南《崇禎長編卷之五十五》：崇禎五年正月，以廣西副使林銘鼎為湖廣參政，戶部郎中丁流芳為四川僉事。，升浙江右布政使。

崇禎十七年（1644年）獲弘光帝起為光祿寺卿，同年丁母憂回籍。隆武元年（1645年）獲隆武帝起為戶部左侍郎，不久致仕歸里。在任高郵州知州時，父林堯俞曾以詩勸戒：「始終懷一節，佩服比韋絃。」歷官遵從父訓，以清慎著稱。二年（1646年）八月福京失陷後，同年卒於家，子梧州府知府林濬芳投降清朝錢海岳《南明史·卷四十三·列傳第十九》：弘光時，入為光祿卿，憂歸。迎立紹宗，擢戶部左侍郎。未幾乞休。初為高郵，堯俞戒以詩曰：「始終懷一節，佩服比韋絃。」故歷官一遵父訓，以清慎稱。福京亡後，卒於家。子濬芳，字公哲。任工部主事、梧州知府，後降於清。。

 家族 
曾祖林應采，南寧府同知；祖父林焲章，湖廣按察司僉事；父林堯俞，南京國子監祭酒、禮部尚書兼翰林院學士。母黄氏，封孺人。具慶下。兄銘石。弟銘盤、銘几、銘吕。

参考文献

錢海岳《南明史》·卷四十三·列傳第十九

M
Category:莆田人
Category:明朝高郵州知州
Category:明朝工部郎中
Category:明朝萊州府知府
Category:明朝揚州府知府
Category:明朝山東按察司副使
Category:明朝浙江按察司副使
Category:明朝廣西按察司副使
Category:明朝湖廣布政使司參政
Category:明朝浙江右布政使
Category:南明光祿寺卿
Category:南明戶部左侍郎